Jablunkovská brázda

Jablunkovská brázda je geomorfologický celok a rozsiahla úvalovitá zníženina v Západných Beskydách, oddeľujúca Moravsko-sliezske Beskydy, Sliezske Beskydy a Jablunkovské medzihorie s celkovou rozlohou 74 km².

Polohopis 

Jablunkovská brázda sa nachádza v severnej časti Západných Beskýd. Na severe susedí s Podbeskydskou pahorkatinou (podcelok Třinecká brázda), na severovýchode so Sliezskymi Beskydami (podcelok Čantoryjská hornatina), na juhovýchode s Jablunkovským medzihorím a na západe s Moravsko-sliezskymi Beskydami (podcelok Lysohorská hornatina).

Najvyšší vrchol je Kempa na východnom okraji brázdy s nadmorskou výškou .

Centrom brázdy je mesto Jablunkov, pri ktorom sa delí na dve časti. Východná časť smeruje k Poľsku a oddeľuje Sliezske Beskydy od Jablunkovského medzihoria. Južná smeruje k Jablunkovskému priesmyku a oddeľuje Jablunkovské medzihorie od Moravsko-sliezskych Beskýd. Brázda je odvodňovaná riekou Olšou, ktorá tu často vytvára  riečne terasy vďaka naplaveninám. Do Olše ústi mnoho potokov a bystrín, odvádzajúcich vodu z Moravsko-sliezskych i Sliezskych Beskýd. Okraje brázdy pri úpätí pohorí tvoria mierne zvlnený reliéf pahorkatiny.

Iné projekty

Referencie

Externé odkazy 
 Jablunkovská brázda na turistickej mape

Geomorfologické celky v Česku
Brázdy v Česku
Západné Beskydy